యువన్ శంకర్ రాజా
యువన్ శంకర్ రాజా (జ. 1979 ఆగస్టు 31) ప్రముఖ తమిళ్, తెలుగు సంగీత దర్శకులు. వీరు మరో ప్రముఖ సంగీత దర్శకులయిన ఇళయరాజా గారి అబ్బాయి. 1996లో అరవిందన్ అనే సినిమా ద్వారా 16 ఏళ్ళ వయసులో సంగీత దర్శకునిగా తెరంగేట్రం చేసిన యువన్ 2013లో వచ్చిన బిరియాని సినిమాతో 15 ఏళ్ళలో 100 సినిమాలకు సంగీతాన్ని అందించారు. వీరి సంగీతం పాశ్చ్యాత సంగీతం ఛాయల్లో ఉండటం గమనార్హం. తమిళనాట రీమిక్స్ సంప్రదాయాన్ని మొదలుపెట్టిన వీరు తెలుగునాట కూడా అనతికాలంలో కీర్తి గడించారు. ముఖ్యంగా వీరు తను పనిచేసిన సినిమాలకు ఇచ్చిన నేపథ్య సంగీతానికి విమర్శకుల, ప్రేక్షకుల మెప్పును పొందారు. సిప్రస్ ఇంటర్నేషనల్ ఫిలిం ఫెస్టివల్లో ఉత్తమ సంగీత దర్శకుడు పురస్కారం అందుకున్న తొలి భారతీయ సంగీత దర్శకుడు కూడా యువన్ శంకర్ రాజా కావడం గమనార్హం.
రవి శంకర్ ప్రసాద్
రవి శంకర్ ప్రసాద్ బీహార్ పాట్నాలోని ప్రసిద్ధ కాయస్థ కుటుంబంలో జన్మించాడు. అతను బి.ఏ. హానర్స్, ఎం.ఏ. పొందాడు ( పోల్ సైన్సు) మరియు ఎల్.ఎల్.బి డిగ్రీలను పాట్నా విశ్వవిద్యాలయం నుండి పొందాడు. ఇతని తండ్రి కీర్తిశేషులు శ్రీ. ఠాకూర్ ప్రసాద్ పాట్నా హైకోర్టులో మంచి పేరున్న ప్రసిద్ధ సీనియర్ న్యాయవాది, ఈయన ఇప్పటి బిజెపి ముందటి జనసంఘ్ స్థాపకుల్లో ఒకరు. ఈయన శ్రీమతి (డా||) మాయా శంకర్ ను 1982 ఫిబ్రవరి 3లో వివాహమాడారు. మాయా పాట్నా విశ్వవిద్యాలయంలో చరిత్ర ప్రొఫెసర్.